Κυβέρνηση Κωνσταντίνου Κωνσταντόπουλου 1892

Η Κυβέρνηση Κωνσταντίνου Κωνσταντόπουλου 1892 (Φεβρουάριος - Ιούνιος 1892) διαδέχθηκε την κυβέρνηση Θεόδωρου Δηλιγιάννη, όταν αυτή παύθηκε από τα καθήκοντά της με αντισυνταγματικό τρόπο, από τον βασιλιά Γεώργιο. 
Ο Γεώργιος αποφασίζοντας  την άμεση επέμβαση στην πολιτική ζωή της χώρας, - και θεωρώντας την κυβέρνηση αυτή, επικίνδυνη για τη  χώρα, -την έπαψε στις 18 Φεβρουαρίου του 1892. Αμέσως μετά, απευθύνθηκε, κατ' αρχήν στον Χαρίλαο Τρικούπη για τον σχηματισμό της κυβέρνησης, ο οποίος αρνήθηκε να αναλάβει προτού προηγηθούν εκλογές - και μετά, στον πρώην εισαγγελέα Εφετών, και νυν βουλευτή Αρκαδίας, Κωνσταντίνο Κωνσταντόπουλο και του πρότεινε τον σχηματισμό κυβέρνησης. 
Ο Κωνσταντίνος Κωνσταντόπουλος, αν και είχε εκλεγεί ως υποστηρικτής του Δηλιγιάννη, τελικά απεχώρησε και ενώθηκε με την νεοσχηματιζόμενη πολιτική ομάδα, γνωστή ως «Το τρίτο κόμμα» που οργάνωσε ο Δημήτριος Ράλλης, και επιφανέστερα μέλη της οποίας ήταν οι Ράλλης, Κωνσταντόπουλος και Σωτηρόπουλος  Σπυρίδων Μαρκεζίνης: «Πολιτική Ιστορία της Νεωτέρας Ελλάδος», τόμος Β', σελ. 220, αλλά και ο Ανδρέας Συγγρός. Ο Δημήτριος Ράλλης μάλιστα, αποδοκίμασε τη νέα κυβέρνηση εφόσον δεν σχηματίστηκε υπό την προεδρία του και την χαρακτήρισε ως αυλικοφωλιάΚώστας Βεργόπουλος, «Οι κυβερνήσεις Δηλιγιάννη, Κωνσταντοπούλου, Τρικούπη, Σωτηρόπουλου», Ιστορία του Ελληνικού Έθνους,Εκδοτική Αθηνών, τομ.ΙΔ.(1977),σελ.32
Η κυβέρνηση αυτή, γνωρίζοντας πως δεν διέθετε την πλειοψηφία, ζήτησε από τον Γεώργιο και πήρε, την παύση των εργασιών της Βουλής, για 30 ημέρες, ελπίζοντας στο μεταξύ να συγκεντρώσει την απαραίτητη για να κυβερνήσει πλειοψηφία.Νίννα Σακκά-Νικολοπούλου: «Οι υπηρεσιακές κυβερνήσεις στην Ελλάδα. Από την πολιτική πρακτική στην Συνταγματική θεσμοποίηση» Διδακτορική διατριβή, για το Πάντειο Πανεπιστήμιο, Αθήνα, 1988,σελ.163
Τελικά δεν το κατάφερε, και ζήτησε νομιμοποίηση από τον ελληνικό λαό, με τις εκλογές του 1892. Ωστόσο και μετά τις εκλογές δεν κατάφερε να βγάλει παρά μόνο, 7 βουλευτές.

Σύνθεση υπουργικού συμβουλίου
ΦΕΚ Α47 /1892, Α54 /1892, Α56 /1892

 «Πρόεδρος του υπουργικού συμβουλίου» («Πρωθυπουργός»):  Κωνσταντίνος Κωνσταντόπουλος

 «Επί των Εξωτερικών υπουργός»:  προσωρινά, Γεώργιος Φιλάρετος
 - στις 24 Φεβρουαρίου 1892 την διεύθυνση του υπουργείου ανέλαβε ο Λεωνίδας Μελετόπουλος
 «Επί των Εσωτερικών υπουργός»: Κωνσταντίνος Κωνσταντόπουλος
 «Επί των Οικονομικών υπουργός»: προσωρινά, Κωνσταντίνος Κωνσταντόπουλος
 - στις 23 Φεβρουαρίου την διεύθυνση του υπουργείου ανέλαβε ο τέως Πρόεδρος του Ελεγκτικού Συνεδρίου Σπυρίδων Δεϊμέζης
 «Επί των Στρατιωτικών υπουργός»: Χρήστος Μαστραπάς
 «Επί της Δικαιοσύνης υπουργός»: Γεώργιος Φιλάρετος
 «Επί των Εκκλησιαστικών και της Δημοσίας εκπαιδεύσεως υπουργός»: Κωνσταντίνος Ν. Παπαμιχαλόπουλος
 «Επί των Ναυτικών υπουργός»:  Κωνσταντίνος Σαχτούρης

Παραπομπές

1892 02
Κατηγορία:1892